Námskeiðið Skapandi skrif – ferð hetjunnar er á fimmtudögum 20. feb. – 12. mars 2020 . Ferð hetjunnar er námskeið í skapandi skrifum ætlað þeim sem langar að skrifa sögu en jafnframt læra um hugmynda - og aðferðafræði hetjuferðarinnar ( The Hero’s Journey ) . The Hero´s Journey ( ferð hetjunnar ) er þekkt hugtak í frásagna - og goðsagnafræðum . Margir fræða - og listamenn hafa skoðað og þróað þá hugmynd að flestar sögur heims , jafnt fornar goðsagnir sem bækur og kvikmyndir nútímans , en ekki síst lífssögur allra manna , fjalli um hetju sem stígur inn í heim ævintýrisins , mætir ögrunum og hindrunum , deyr táknrænum dauða en endurfæðist , vinnur sigra , öðlast gjafir og snýr sem umbreytt manneskja aftur til fyrri veruleika . Námskeiðið opnar höfundum í senn leið til að skrifa skáldskap og til að ferðast um lendur hugans . Námskeiðið er haldið í ReykjavíkurAkademíunni ( Bókasafni Dagsbrúnar á 4. hæð ) , Þórunnartúni 2 , 105 Reykjavík á fimmtudagskvöldum 20. feb. til 12. mars . kl. 18:00 - kl. 18:00 - 22:00 ( 4 × 4 klst. , 16 klst. alls ) Verð : 45.000 kr . Flest stéttarfélag niðurgreiða námskeiðið , athugaðu með þitt . Leiðbeinandi er Björg Árnadóttir ritlistarkennari sem tekið hefur þátt í sex þjóða Evrópusamstarfi um hetjuferðina sem frásagnar - og heilunaraðferð . Nánari upplýsingar í síma 8996917 eða hjá bjorg@stilvopnid.is . Skráningarformið er að finna neðst á þessari síðu . Hvenær verður svo næsta námskeið hér í Reykjavík ? spyrja margir . Svarið er : Líklega ekki fyrr en á vorönn 2021 . Bandaríski bókmenntafræðingurinn Joseph Campbell ( 1904 - 1987 ) er þekktastur þeirra sem rannsakað hafa ferð hetjunnar en bók hans The Hero with A Thousand Faces ( 1949 ) fjallar um hetjuna í goðsögum heims . Vinur hans , leikhúsmaðurinn Paul Rebilliot ( 1931 - 2010 ) þróaði heildræna aðferð til að vinna á skapandi hátt með ferð hetjunnar og handritshöfundurinn Christopher Vogler ( 1949 ) hefur skoðað ferð hetjunnar í skáldsögum og kvikmyndum og skrifað bókina Ferð höfundarins . Á námskeiðinu er stuðst við hugmyndir og aðferðir ofangreindra fræði - og listamanna en námskeiðið er að öðru leyti aðlagað þörfum hópsins hverju sinni . Þótt um sé að ræða ritlistarnámskeið snýst það að einhverju leyti um ferð hetjunnar innra með hverjum þátttakanda . Ekki þarf að koma á námskeiðið með fastmótaðar hugmyndir um umfjöllunarefni heldur fæðist efnið í hugmyndavinnunni . Ritsmiðja 1 : HEIMUR HINS ÞEKKTA ( fim. 20. feb. kl. 18:00 - 22:00 ) . Hrist er upp í hópnum og heilasellunum með upphitunaræfingum auk þess sem hugmyndin um hetjuferðina er kynnt . Byrjað að skrifa stutta texta og þeim deilt í hópnum . Fyrsta ritsmiðjan fjallar um söguhetjuna í daglegu umhverfi sínu áður en hún heyrir og hlýðir kallinu sem hvetur hana til breytinga . Hver er hetjan , hvernig er daglegt líf hennar , hvert er kallið sem hún heyrir og hvað stendur í vegi fyrir að hún hlýði kalli til breytinga ? Ritsmiðja 2 : HEIMUR HINS ÓÞEKKTA ( fim. 27. feb. kl. 18:00 - 22:00 ) . Ritsmiðja 3 : ENDURKOMAN ( fim. 5. mars kl. 18:00 - 22:00 ) . Fjallað er um ferð hetjunnar tilbaka til fyrri veruleika og endurkomu hennar í land hins þekkta með þá gjöf sem hún hefur þegið . Ritsmiðja 4 : NIÐURSTÖÐUR ( fim. 12. mars kl. 12:00 - 22:00 ) . Skrifuð er saga sem byggir á þeim textum sem orðið hafa til á ferðalagi hetjunnar . Sögunum er deilt í hópnum og rætt um efnivið þeirra og efnistök og þroskaferil höfundarins . að þátttakendur skrifi sögu eða frásögn sem innblásin er af hetjuferðinni að þátttakendur skoði ferð hetjunnar innra með sér að þátttakendur öðlist aukna færni við ritun skáldskapar að þátttakendum finnist þeir hafa eflst og styrkst að námskeiði loknu . að lesupplifun dýpki . Skráning hér að neðan . Athugaðu að sætið er ekki tryggt fyrr en greitt hefur verið fyrir það , 45.000 kr. , á reikningsnúmer Stílvopnsins : 0133-26-580815 , kennitala : 580815-1380 eða með greiðslukorti Greiðslukvittanir eru afhentar í upphafi námskeiðs en fyrr ef þátttakandi óskar .